
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	2 aprilie 2012      

	Nr.
	27/495  


R A P O R T
asupra proiectului de lege privind aprobarea Ordonanţei de urgenţă a Guvernului nr.59/2011 pentru stabilirea unor măsuri în domeniul pensiilor prevăzute la art.1 lit.c) - h) din Legea nr.119/2010 privind stabilirea unor măsuri în domeniul pensiilor

În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 563/2011 din 31 octombrie 2011, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.59/2011 pentru stabilirea unor măsuri în domeniul pensiilor prevăzute la art.1 lit.c) - h) din Legea nr.119/2010 privind stabilirea unor măsuri în domeniul pensiilor.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.730/29.06.2011)
· avizul favorabil al Comisiei pentru buget, finanţe şi bănci (nr.22/455/09.11.2011)
· avizul favorabil al Comisiei juridice, de disciplină şi imunităţi (nr.31/1006/08.11.2011)
· avizul negativ al Comisiei pentru egalitatea de şanse pentru femei şi bărbaţi (nr.37/623/9.11.2011)
Proiectul de lege are ca obiect de reglementare stabilirea metodologiei de revizuire a pensiilor de serviciu, urmare deciziilor judecătoreşti de suspendare a aplicării H.G. nr.737/2010 privind metodologia de recalculare a categoriilor de pensii de serviciu prevăzute la art.1 lit.c)-h) din Legea nr.119/2010 privind stabilirea unor măsuri în domeniul pensiilor, cu utilizarea la stabilirea cuantumului pensiilor revizuite, a veniturilor din adeverinţele depuse de pensionari la casele teritoriale de pensii.
Comisia propune Plenului Camerei Deputaţilor adoptarea proiectului de lege în forma prezentată. 

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 28 februarie 2012 au participat, în conformitate cu prevederile art.55 din Regulamentul Camerei Deputaţilor, doamna Domnica Doina Pârcălabu, Preşedinte Casa Naţională de Pensii Publice şi doamna Georgeta Jugănaru, director Ministerul Muncii, Familiei şi Protecţiei Sociale.
Dezbaterile au fost finalizate în şedinţa comisiei din data de 28 martie 2012, la care au fost prezenţi 13 deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 26 octombrie 2011.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În cursul dezbaterilor, Comisia a respins amendamentele cuprinse în anexa la prezentul raport.

ANEXĂ
Amendamente respinse

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	Anexa

Art.3. - (1)Constituie stagiu de cotizare în sistemul public de pensii, în sensul prezentei metodologii:
a)vechimea în muncă recunoscută pentru stabilirea pensiilor până la data de 1 aprilie 2001;
b)vechimea în serviciu recunoscută pentru stabilirea pensiilor, în cazul cadrelor militare, soldaţilor şi gradaţilor voluntari, poliţiştilor şi funcţionarilor publici cu statut special din sistemul administraţiei penitenciare, din domeniul apărării naţionale, ordinii publice şi siguranţei naţionale;
19/2000c)perioada cuprinsă între 1 aprilie 2001 şi 31 decembrie 2010, în care persoanele au fost asigurate în baza Legii nr.  privind sistemul public de pensii şi alte drepturi de asigurări sociale, cu modificările şi completările ulterioare;
d)perioada cuprinsă între 1 ianuarie 2010 şi 31 decembrie 2010, în cazul cadrelor militare trecute în rezervă, poliţiştilor şi funcţionarilor publici cu statut special din sistemul administraţiei penitenciare ale căror raporturi de serviciu au încetat, din domeniul apărării naţionale, ordinii publice şi siguranţei naţionale, care au beneficiat de ajutoare lunare ce se asigură din bugetul de stat, în condiţiile legii;
263/2010e)perioada ulterioară datei de 1 ianuarie 2011, în care persoanele au fost asigurate în baza Legii nr.  privind sistemul unitar de pensii publice, cu modificările şi completările ulterioare.
(2)Constituie stagiu de cotizare şi perioada suplimentară la vechimea în muncă sau la vechimea în serviciu acordată în baza legislaţiei anterioare datei de 1 aprilie 2001 pentru perioadele realizate în grupele l şi II, respectiv în condiţii deosebite, condiţii speciale şi alte condiţii de muncă.
118/1990(3)Constituie stagiu de cotizare şi perioadele de până la data de 1 aprilie 2001, în care o persoană are stabilite drepturi privind vechimea în muncă în baza prevederilor Decretului-lege nr.  privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat.
80/1992(4)Constituie stagiu de cotizare şi timpul util la pensie realizat de agricultori, calculat potrivit prevederilor Legii nr.  privind pensiile şi alte drepturi de asigurări sociale ale agricultorilor, precum şi perioadele de asigurare realizate în condiţiile reglementate de legislaţia anterioară datei de 1 aprilie 2001.
(5)Pentru perioadele anterioare datei de 1 aprilie 2001, în care o persoană a fost asigurată simultan la două sau mai multe sisteme de asigurări sociale care au fost integrate în sistemul asigurărilor sociale de stat, la determinarea stagiului de cotizare perioadele respective se iau în calcul o singură dată.


	Domnul deputatul Victor Paul Dobre propune introducerea la art.3 din anexă, a unui alineat nou, alin.(6), după cum urmează:
(6) Pentru categoriile de personal prevăzute la art.1 lit.h) din Legea nr.119/2010, pentru fiecare an de activitate se acordă 2 luni perioadă suplimentară la vechimea în muncă sau la vechimea în serviciu. 
	Argumente pentru susţinere:
Auditorii publici externi sunt supuşi unor presiuni, tensiuni şi ameninţări care adaugă un plus de suprasolicitare  neuro-psihică, factor de risc recunoscut şi de Direcţia de sănătate a muncii prin buletinele de expertiză eliberate Curţii de Conturi şi structurilor sale teritoriale.

Argumente pentru respingere:
Se crează inechitate faţă de celelalte categorii de beneficiari de pensii de serviciu, care la recalcularea pensiei nu au beneficiat de astfel de drepturi.

	2
	Anexa

Art.8. - (1)Punctajul mediu anual se determină prin împărţirea numărului de puncte rezultat din însumarea punctajelor anuale realizate la stagiul complet de cotizare.

(2)Stagiul complet de cotizare utilizat la determinarea punctajului mediu anual conform prezentei metodologii este cel prevăzut în anexa nr. 1.

(3)Prin excepţie de la prevederile alin. (2), la determinarea punctajului mediu anual se ia în considerare stagiul de cotizare utilizat la deschiderea drepturilor iniţiale de pensie, astfel cum a fost acesta reglementat în legislaţia în vigoare la data stabilirii acestora, în măsura în care acesta este mai favorabil beneficiarului.


	Domnul deputatul Victor Paul Dobre propune introducerea la art.8 din anexă, a unui alineat nou, alin.(4), după cum urmează:
(4) Categorile de personal prevăzute la art.1 lit.h) din Legea nr.119/2010, beneficiază de majorarea cu 50% a punctajului realizat în această calitate.  


	Argumente pentru susţinere:
Auditorii publici externi sunt supuşi incompatibilităţilor prevăzute de legislaţia în domeniu, fiind în imposibilitatea exercitării oricărei alte funcţii şi implicit realizarea unor venituri suplimentare în afara exercitării profesiei de auditor public extern, venituri care s-ar fi reflectat în cuantumul pensiei.
Argumente pentru respingere:
Auditorii publici externi beneficiază şi de pensii private, urmare contribuţiei la sistemul de pensii obligatorii administrate privat cât şi posibilităţii contribuţiei la fondurile facultative de pensii private.  

Totodată,  este în curs de adoptare proiectul de Lege privind pensiile ocupaţionale care permite obţinerea unor venituri suplimentare din pensii.

